**ТЭМА**: Жыццё дзікіх жывёл зімой (Слайд 1)

**Мэта:** стварэнне сітуацый, якія стымулююць вучняў да атрымання ведаў аб жыцци дзікіх жывёл зімой

**Задачы:** фарміраваць уяўленні пра змены ў жыцці дзікіх жывёл зімой, іх прыстасаванасць да сезонных умоў жыцця (пахаладання, змяншэння або знікнення корму);

спрыяць усведамленню неабходнасці аказання дапамогі дзікім жывёлам зімой;

садзейнічаць развіццю пазнаваўчых працэсаў (увагі, мыслення, памяці), садзейнічаць выхаванню пачуцця спачування да дзікіх жывёл.

**Абсталяванне:** ілюстрацыі з малюнкамі дзікіх жывёл, мультымедыйная прэзентацыя

**Ход уроку**

**І. Арганізацыйны момант.**

Сядзем роўна і прыгожа,

Будзем дружна працаваць.

І тады на ўроку кожны зможа

Шмат цікавага пазнаць.

У нас у гасцях Снегавічок. Яму вельмі спадабалася бываць ў нас на ўроках, і разам з намі падарожнічаць.Падарожжа сёння наша будзе праходзіць у зімовым лесе. І на ўроку Снегавічок раскажа вам шмат цікавага. А пра што пойдзе гаворка, вы даведаецеся, калі адгадаеце загадкі.

Крадзе нясушак, яйкi.

I гонiцца за зайкай.

Вось дык хiтрая краса

быццам полымя ... (Ліса)(Слайд 2)

3 грывай, а не конь,

з рагамі, а не бык,

з барадой, а не казёл.

Гучна-гучна зароў

Цар пушчанскіх звяроў. (Зубр.) )(Слайд 3)

Гальчастыя рогі,

хуткія ногі,

колер поўсці — залаты.

Хто я, ці ведаеш ты? (Алень.) )(Слайд 4)

Узімку беленькі, а ўлетку шэранькі.

Нікога не крыўдзіць, а сам усіх баіцца. (Заяц.) )(Слайд 5)

Хто па елках спрытна скача

І ўзлятае на дубы?

Хто ў дупле арэхі хавае,

Сушыць на зіму грыбы? (Вавёрка.) )(Слайд 6)

Смачна ён у бярлозе спiць,

смокча лапу i сапiць.

А калi растане снег,

сцеражыся, чалавек. (Мядзведзь) )(Слайд 7)

- Так пра каго пойдзе гаворка на сённяшнім уроку?

Як вы думаеце, што мы можам новага даведацца пра гэтых жывёл?

Што неабходна для жыцця жывёл зімой?

**Паведамленне тэмы ўроку.**

Тэма нашага ўрока “Жыццё дзікіх жывёл зімой” (Слайд 8)

**Праца над новым матэрыялам**

**1. Праца з падручнікам, с.30 (разглядаем малюнкі)**

**-**  Чым вам падабаецца ліса?

Якога колеру ў яе шэрстка?

Які хвост, вушы, лапы?

**Паведамленне пра лісу ад Снегавічка** (Слайд 9)

Ліса не толькі прыгожая, але і вельмі карысная жывёла. Яна есць вялікую колькасць мышэй. Цела ў лісы рухомае, лапы гнуткія і тонкія. Хвост падчас бегу выконвае ролю руля. Ліса добра бачыць і днём, і ўначы. У яе вельмі добры нюх. Гукі лісы падобныя на сабачыя. Аднак пры ўсім яе спрыце, лісе цяжка выратавацца ад ваўка. Ліса добра прыстасавана да халадоў. Густая пухнатая поўсць ахоўвае яе ад найдужэйшых халадоў. На лапах у лісы да зімы з'яўляецца густая поўсць. Ліса быццам бы ў валёнках, і лапы яе не мерзнуць. І ўсё ж узімку лісе цяжка прахарчавацца. Нізка апусціўшы галаву, бяжыць яна па снезе, прыслухоўваючыся, ці не запішчыць пад снегам мыш. Пачуўшы піск, ліса раздзірае снег і хапае здабычу.

- Што новага вы пазналі пра лісу з расказа?

**Паведамленні пра лося ад Снегавічка.** (Слайд 10 )

Лось - буйны звер. Сілкуецца расліннай ежай (лісце, грыбы). Узімку есць галінкі, кару і нават ігліцу. Доўгія ногі лёгка нясуць яго па снезе, а раздвоеныя капыты не дазваляюць глыбока правальвацца ў багністых месцах і снегу. Лось лёгка праходзіць праз хмызнякі і галінкі. Грубая поўсць ратуе ад драпін і ран. Колер поўсці (шэра-карычневы) узімку не змяняецца і добра хавае яго ў цені. Узімку адрастае цёплы падшэрстак. Лось вельмі моцны звер; калі яго даганяць ваўкі, адбіваецца рагамі і пярэднімі капытамі. Ударам капыта можа праламаць галаву ваўку ці пераламаць яму спіну і рэбры.

Цікавыя паведамленні падрыхтаваў вам Снегавічок?

А зараз трошкі адпачнём.

**Фізкульмінутка** (я называю жывёлу, а вы імітуеце рухі ).

- Дзеці, а ці ведаеце вы, як зімуе вавёрка? (адказы вучняў)(Слайд 11)

У звярка святлее афарбоўка ( з рудаватай становіцца шэрай) - увосень змяняе поўсць на цяплейшую, зімовую. Ежай вавёрцы служаць летнія запасы, насенне шышак іглічных раслін. Моцныя маразы звярок праводзіць у гняздзе ці дупле.

- А вы ведаеце, для чаго ў вавёркі на кончыках вушэй пэндзлікі з поўсці і такі шыкоўны хвост? (Пэндзлікі ратуюць вушы ад абмаражэння, хвост не дае вавёрцы куляцца ў палёце ці скачках з дрэва на дрэва; хвост у вавёркі своеасаблівы "руль" і "парашут".)

- А як зімуе воўк? )(Слайд 12)

Узімку ваўкі збіраюцца ў зграю - так лягчэй паляваць. Звер вельмі разумны. Мае добры зрок, слых, чулы нюх - выдатна чуе па паху іншых жывёл. Ваўкі ходзяць па снезе след у след. Узімку голад робіць ваўка больш адважным, і ён заходзіць па начах у вёскі, крадзе хатніх жывёл.

Разгледзьце сляды, якія жывёлы пакідаюць на снезе (падручнік, с. 30).

Рубрыка "Цікава ведаць" (з. 43).

**Фізкультмінутка. Гульня "Вандраванне па лесе".**

Дзеці ходзяць, а настаўнік паказвае малюнкі дзікіх жывёл і заве іх (мядзведзь, жаба, вожык, воўк і інш.). Калі завецца жывёла, якое нельга ўбачыць у зімовым лесе, дзеці прысядаюць і хаваюць твар. Калі паказваецца жывёла, якое ўзімку вядзе актыўны лад жыцця, вучні падскокваюць.

(Слайд 13)- Чаму мядзведзь, вожык на зіму засынаюць? (Тыя жывёлы, якія ўзімку не могуць знайсці ежу, увосень упадаюць у спячку (жабы, вожыкі, змеі і г. д.). З восені спіць у глыбокай нары барсук, дрэмле ў берлагу мядзведзь.

- Дзеці, чаму не відаць ластавак, буслоў? Куды яны дзеліся?

А вы ведаеце , што наш знакаміты спявак - салавей - зімуе ў Афрыцы, жаўрук жыве ў Егіпце, а шпакі падарожнічаюць па Паўднёвай Францыі, Італіі, Англіі? Там яны песень не спяваюць, клапоцяцца толькі пра свой пражытак. І гнёздаў не ўюць, і птушанят не выводзяць. Яны чакаюць вясны, калі наступіць пара вяртацца на радзіму, таму што ў гасцях добра, а хаты лепш.

- Як завуць птушак, якія жывуць у нас узімку?

- А якіх птушак якія зімуюць вы ведаеце? (Дзяцел, сініца, крыжадзюб, верабей, грак …)(Слайд 14)

- Можа вы ведаеце, якая птушка выводзіць птушанят узімку?

(Крыжадзюб.) )(Слайд 15)

Як вы думаеце, чаму птушкам страшней голад, чым холад?

**Праца ў групах.**

Кожная група атрымлівае адно з заданняў, якое трэба скончыць.

1. Вавёрка ўлетку рыжая, а ўзімку...

2. Заяц-бяляк узімку белы, а ўлетку...

3. Вожык, мядзведзь улетку вядуць актыўны лад жыцця, а ўзімку...

4. Жабы ўлетку скачуць, квакаюць, а ўзімку...

5. Змеі ўлетку грэюцца на сонейку, а ўзімку...

**Гутарка пра дапамогу жывёлам зімой.**

Мне перадалі канверт, які прыйшоў з лесу ад "братоў нашых меншых".

"Дарагія дзеці! Калі б вы ведалі, як холадна і голадна ў зімовым лесе. Усё вакол засыпана снегам. Няма сакавітай траўкі, казурак, зялёных лісцікаў. Дапамажыце нам перажыць зімовую бяскорміцу!".

- Як чалавек можа дапамагчы жывёлам зімой? (Зрабіць кармушкі; нарыхтаваць сена для ласёў; сухары і сланечнік для вавёрачкі; моркву для зайчыка.) (Слайд 16)

- Як узімку дзеці могуць дапамагчы птушкам?

**Падвядзенне вынікаў. Рэфлексія. Самаацэнка**

- Вам спадабалася падарожнічаць разам з Снегавічком? Якое паведамленне пра жывёл спадабалася вам больш іншых?

Снегавічку было вельмі цікава з вамі падарожнічаць. Ён кажа Вам "Да спаткання!" (Слайд 17)

Выбірайце смайлікі з настроем, прымацоўвайце на наша “зімовае” дрэва.

Дзяржаўная ўстанова адукацыі

“Паставіцкая сярэдняя школа”

**Жыццё дзікіх жывёл зімой**

Урок- падарожжа

Падрыхтавала і правяла

настаўнік пачатковых класаў

Л.І. Коршак

аг.Паставічы,2021